དཀའ་ངལ་དེ་འདྲ་ཡོང་དགོས་པའི་རྒྱུ་རྐྱེན་གཙོ་བོ་གང་ཡིན་ཞེ་ན།སྤྱི་ཚོགས་ནང་ལ་བྱམས་བརྩེའི་བསམ་བློས་མ་འདང་བའི་སྐྱོན་རེད།ཁྱིམ་ཚང་ནང་གི་ཕ་མ་ལས་ཀར་མགོ་འཁོར་ཏེ་ཕྲུ་གུ་བུ་བཅོལ་ཁང་ལ་བཞག་དུས་ཕ་མ་དང་ཕྲུ་གུའི་བར་བརྩེ་བའི་འབྲེལ་བ་མ་འདང་བར་ཕྲུ་གུ་གྲོགས་མེད་ལ་ལུས།དེ་ནས་ཕྲུ་གུ་ལོ་ན་གང་འཚམ་སོན་སྐབས་ཕྲུ་གུས་ཕ་མ་ལ་བརྩེ་བ་མེད་པ་དང༌།ཕ་མས་ཀྱང་ཕྲུ་གུ་ལ་བརྩེ་བ་མེད་པ་ལྟ་བུས་ཕྲུ་གུ་གྲོགས་མེད་ཁེར་རྐྱང་གི་མི་ཡན་གར་བ་ཞིག་ཆགས།མ་གཞི་རང་དབང་རེད་ཅེས་བཤད་ཀྱི་ཡོད།རང་དབང་རེད་མོད་ཀྱི།བྱམས་བརྩེའི་འབྲེལ་བ་མེད་པའི་རང་དབང་དེ་དགའ་རྒྱུ་གང་ཡང་མེད།དེ་འདྲའི་ཐོག་ནས་སྤྱི་ཚོགས་ནང་དཀའ་ངལ་ཡོང་གི་ཡོད་པ་ཚང་མས་གཅིག་གྱུར་གྱིས་བཤད་ཀྱི་འདུགདེ་ཆོས་ཀྱི་ཐོག་ནས་སྐད་ཆ་བཤད་པ་མ་རེད།སྤྱི་ཚོགས་ནང་དཀའ་ངལ་ཡོང་སྟངས་བཤད་པ་རེད།རྡོ་དོན་སྙིང་པོ་སྤྱི་ཚོགས་ནང་ལ་བྱམས་བརྩེའི་འཚོ་བས་མ་འདང་བའི་སྐྱོན་མང་པོ་ལྷག་གི་ཡོད་པ་དེར་ཚང་མས་གྲོས་མཐུན་བྱས་སོང༌།